 Aṣọle Tunisia fi ọgbọn já ààwẹ Ramadan ki wọn lè borí Nigba ti aṣọle Mouez Hassen sun silẹ, nise ni awọn akẹgbẹ re sare lo je dẹbínò ti wọn si mu omi O dífá fún aṣọle ìkọ agbabọọlu orílè-èdè Tunisia, Mouez Hassen, tó dá ọgbọn ki awọn akẹgbẹ re ba le sinu àwẹ. Nínú àwọn ifẹsẹwọnsẹ ọlọrẹsọrẹ tí wọn n gbà nínú ààwẹ yí lo ti dogbon alumokoroyi ki awọn akẹgbẹ rè báa lè fí nkan tẹnu lasiko ti idije naa ba n lo lọwọ. Bí àsìkò iṣinu bá tí tó, niṣe ní yóò ṣebi ẹni dákú kí àwọn akẹgbẹ rè lè sáré lọ sí ẹgbẹ kàn orí pápá ló fi èso tàbí omi já àwẹ wọn. Ọgbọn tó dá yí sí so èso rere. Nínú ifẹsẹwọnsẹ Tunisia pẹlú Portugal, ó da ọgbọn yi nígbà tí Portugal n fi àmì ayo méjì sàgbà wọn. Iṣẹju mẹfa lẹyin igba ti Mouez Hassen ṣebi ẹni dákú ti awọn akẹgbẹ rè sí fí nnkan tẹnu ni wọn da ayo kan pada ti ifẹsẹwọnsẹ náà sì parí pẹlú ọmi ayo méjì. Adilemu Tunisia, Ali Maaloul n fi dẹbino sinu... Lẹyin igba naa lo mu omi ti awọn akọnimọọgba re fun un Fídíò ìṣẹlẹ náà ti gba orí afẹfẹ lẹyìn tí ololufẹ eré bọọlu kan fi sita. Lẹyìn ọjọ mélòó kan ti won tun kojú Turkey, Hansen tun ṣé bẹẹ dákú ti àwọn akẹgbẹ rè tún fí anfàní náà tù ẹnu fún ààwẹ. Abajade kan náà ni ifẹsẹwọnsẹ náà bí. Ọmi ayo méjì méjì ní wọn tún gbà. Tunisia wa lara awọn orile-ede marun to n soju Afrika ni idije agbaye Ṣé lootọ ní àbí o n dibọn? Mouez Hassen ti fèsì sí ọrọ yi lójú òpó Twitter rẹ ni ìdáhùn sí ọrọ ẹfẹ ti akẹgbẹ rè Chaker Alhadur, fi sita pé kò sí wàhálà, o yé wà pé o n dibọn ní O kọ ó síbẹ pé Mo ṣeṣe ní o! Nibayii awon èèyàn yóò fojú sí aṣọle náà lára nígbà tí Tunisia bá kojú Spain nínú ifẹsẹwọnsẹ tí yóò wáyé lọjo kẹsán oṣù kẹfà Ifẹsẹwọnsẹ àkọkọ Tunisia ni idije àgbáyé yóò wáyé lọjo kejidinlogun, oṣù kẹfà. Ààwẹ Ramadan yóò ti parí nígbà náà. : Ọgbọn kìí tán láyé ká wáa lọ sọrun 